Document ID: 32014R0705

KOMISIJAS ĪSTENOŠANAS REGULA (ES) Nr. 705/2014
(2014. gada 25. jūnijs),
ar ko nosaka ievedmuitas nodokli šķeltajiem rīsiem
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. panta a) punktu,
tā kā:
(1)
Nolīgums starp Eiropas Savienību un Taizemi (2) attiecībā uz rīsiem, kas apstiprināts ar Padomes Lēmumu 2005/953/EK (3), paredz, ka attiecībā uz šķeltajiem rīsiem Savienībai ir jāpiemēro ievedmuitas nodoklis EUR 65 par tonnu.
(2)
Lai īstenotu starp Savienību un Taizemi noslēgto nolīgumu, Padomes Regulas (EK) Nr. 1234/2007 (4) 140. pantā ievedmuitas nodoklis attiecībā uz šķeltajiem rīsiem ir noteikts EUR 65 par tonnu.
(3)
Regulā (ES) Nr. 1308/2013, ar ko atceļ un aizstāj Regulu (EK) Nr. 1234/2007, nav Regulas (EK) Nr. 1234/2007 140. pantam līdzīga noteikuma. Attiecībā uz ievedmuitas nodokli Regulas (ES) Nr. 1308/2013 183. pants pilnvaro Komisiju pieņemt īstenošanas aktus, ar kuriem nosaka piemērotā ievedmuitas nodokļa apmēru saskaņā ar noteikumiem, kas cita starpā paredzēti starptautiskā nolīgumā, kas noslēgts saskaņā ar Līgumu par Eiropas Savienības darbību.
(4)
Lai turpinātu ievērot starp Savienību un Taizemi noslēgtā nolīguma noteikumus, būtu jānosaka ievedmuitas nodoklis šķeltajiem rīsiem,
IR PIEŅĒMUSI ŠO REGULU.
1. pants
Neskarot kopējā muitas tarifā noteikto ievedmuitas nodokļa likmi, šķeltajiem rīsiem ar KN kodu 1006 40 00 piemērojamais ievedmuitas nodoklis ir EUR 65 par tonnu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 25. jūnijā

Labels: 3
17
15